Malabarinisosivettikissa

Malabarinisosivettikissa (Viverra civettina) on Etelä-Intiassa elävä äärimmäisen uhanalainen sivettikissalaji, jota kutsutaan Malajalamin kielellä Jawadiksi. Se luokiteltiin aiemmin isotäpläsivettikissan eli suuritäpläsivettikissan (Viverra megaspila) alalajiksi, jolloin sen nimi oli malabarinisotäpläsivettikissa (Viverra megaspila civettina). Nykyisin sitä pidetään kuitenkin omana lajinaan. Nisäkäsnimistötoimikunnan ehdotus lajin uudeksi suomenkieliseksi nimeksi on ”intiansivetti”.

Malabarinisosivettikissat olivat ennen yleisiä Etelä-Intian Keralassa ja Karnatakassa. Harvinaisemmiksi ne tulivat 1900-luvun alussa, mutta vielä 1960-luvulla niitä käytettiin myskin valmistamisessa. 1990-luvulla pienempiä kantoja oli säilynyt vielä Malabarin asuttamattomammilla alueilla. Vuonna 1999 arvioitiin alle 250 aikuisen yksilön elävän luonnossa.

Malabarinisosivettikissa painaa 8–9 kiloa, ja sen turkki on harmaapohjainen ja mustatäpläinen. Sillä on mustasta karvasta koostuva harja, joka ylettyy sen niskasta hännänpäähän.

Lähteet 

Sivettieläimet
Uhanalaiset nisäkkäät
Äärimmäisen uhanalaiset lajit